Grégory Vignal

Grégory Vignal (født 19. juli 1981 i Montpellier i Frankrike) er en fransk fotballspiller som for tiden er klubbløs etter at hans kontrakt med Birmingham City FC gikk ut sommeren 2010.

Klubbkarriere 
Vignal startet sin karriere i hjembyens klubb Montpellier HSC. Han etablerte seg som et stort talent og i 2000 ble han hentet til Liverpool FC for 500 000 britiske pund.

Han imponerte med en gang for reservelaget deres og han fikk sin debut for A-laget mot Rotherham United i FA-cupen. Han spilte ytterligere seks kamper 2000/01 sesongen.

Han imponerte for Frankrikes U-18 landslag i fotball og spilte noe bra kamper for Liverpool i starten av 2001/02 sesongen. Men han klarte ikke å slå litt mer rutinerte John Arne Riise i kampen om plassen som venstreback på Liverpool og han fikk bare 9 kamper den sesongen.

2002/03 sesongen fikk han bare 4 kamper, og han ble etter hvert lånt ut til SC Bastia. I 2003/04 sesongen ble han lånt ut den første halvdelen av sesongen til Stade Rennais FC og den andre halvdelen til RCD Espanyol.

I 2004/05 sesongen var han lånt ut til Rangers FC der han imponerte stort og var med på å vinne Skotsk Premier League og Skotsk Ligacup.

I slutten av sesongen gikk kontrakten hans med Liverpool ut og Rangers ville gjerne signere ham permanent, men forhandlingene strandet og han gikk i stedet til Portsmouth FC. Men han ble frigitt fra klubben etter å ikke ha imponert Harry Redknapp i løpet av 2005/06 sesongen. Han gikk dermed gratis til RC Lens. Lens lånte ham ut i siste halvdel av 2006/07 sesongen til den tyske klubben 1. FC Kaiserslautern. I juli 2007 ble han utlånt til Southampton.

Meritter

Liverpool FC 
 FA-cupen 2001
 UEFA-cupen 2001

Rangers FC 
 Skotsk Premier League 2005
 Skotsk Ligacup 2005

Eksterne lenker 
 
 Profil på Liverpoolfc.tv
 Profil på Lfchistory.net

Franske fotballspillere
Fotballspillere for Montpellier HSC
Fotballspillere for Liverpool FC
Fotballspillere for SC Bastia
Fotballspillere for Stade Rennais FC
Fotballspillere for RCD Espanyol
Fotballspillere for Rangers FC
Fotballspillere for Portsmouth FC
Fotballspillere for RC Lens
Fotballspillere for 1. FC Kaiserslautern
Fotballspillere for Southampton FC
Fotballspillere for Birmingham City FC
Personer fra Montpellier
Fødsler i 1981